Espoossa 18.9.2013

Tervehdys jälleen Matinkylä-Seurasta!

Kesä on jälleen kääntynyt syksyyn ja edessä on seuran perinteinen kylätapahtuma, perjantaina 20.9. järjestettävä Räiskälerieha. Tapahtumapaikkana on jälleen Matinkylän asukaspuisto. Tänä vuonna aloitamme tapahtuman jo klo 16.00, mutta ohjelmaa jatkuu aina klo 20.00 saakka, joten työpäivän jälkeenkin ehtii hyvin mukaan. Tapahtuma järjestetään yhdessä Asukastalo Kylämajan ja Asukaspuiston henkilökunnan kanssa.  Päivällä on asukaspuistossa tapahtuma lapsille. Tapahtuma järjestetään nyt toista kertaa Räiskälerieha – nimellä  ja se jatkaa seuran aiemman tapahtuman, Silakkamarkkinoiden perinnettä.  

Seuramme on mukana myös Yhdessä enemmän - Mera tillsammans – tapahtumassa 26.10. Iso Omenassa. Tapahtuma on Suur-Matinkylän alueella toimivien eri järjestöjen yhteinen.

Seuran johtokunta kokoontuu säännöllisesti joka kuukauden ensimmäinen tiistai klo 18.00 Matinkylän asukastalo Kylämajassa. Seuran jäsenet ovat tervetulleita seuraamaan kokousta ja keskustelemaan Matinkylän ajankohtaisista asioista. 

Hieman seuran aiemmasta toiminnasta vuonna 2013

Seuran vuosikokous pidettiin 16.4.2013.  Seuran puheenjohtajana jatkaa edelleen Jukka Kivimäki. Muissa johtokunnan jäsenissä tapahtui joitakin henkilövaihdoksia. Uusina jäseninä johtokuntaan tuli Sirpa Aarniolehto-Kotilainen joka lupautui myös seuran sihteeriksi. Jatkossa seuran johtokunnan kokouksiin osallistuu myös Asukastalo Kylämajan edustajana Sointu Tulkki.

Keväällä osallistuimme Matinraitin kyläkarnevaaliin (aikaisemmalta nimeltä Matinraittikarnevaalit) ja järjestimme perinteiset Matinkylän uimarannan siivoustalkoot, kiitos osanottajille.

Matinkylä Seuran johtokunta 2013

Puheenjohtaja           Jukka Kivimäki
Varapuheenjohtaja    Antero Krekola
Sihteeri                     Sirpa Aarniolehto-Kotilainen
Rahastonhoitaja        Helena Nurmi
   
Muut johtokunnan jäsenet:
Terttu Savola,
Marja Koskenalho
Lauri Pipatti
Leo Hiltunen
Sointu Tulkki (Asukastalo Kylämajan edustajana)

Ohessa pankkisiirtolomake niille, jotka eivät ole vielä maksaneet seuran jäsenmaksua kuluvalle vuodelle. Seuran jäsenmaksu vuodelle 2012 on 10 €/ jäsen.
Seuran tilinumero on Nordea 150330-7200029 

Hyvää loppuvuotta ja tapahtumiin mukaantuloa toivoen

Jukka Kivimäki
Seuran puheenjohtaja 

 Matinkylä-Seura Ry järjestää:
Koko perheen Räiskälerieha
Perjantaina 20.9.2013 klo 16.00 alkaen Matinkylän asukaspuistossa.

Ohjelmassa musiikkia, yhteislaulua ja tanssiesityksiä.
Tarjolla räiskäleitä, makkaraa, kahvia jne. Yhteistyökumppaneina
 mukana asukastalo Kylämaja,
 Matinkylän asukaspuisto.